Karl von Löwis of Menar
Karl Woldemar von Löwis of Menar (läti Kārlis fon Lēviss of Menārs; 7. september 1855 Pantene mõis, Väike-Salatsi kihelkond, Liivimaa – 7. mai 1930 Riia) oli baltisaksa päritolu Baltimaade ajaloolise geograafia harrastaja, kunstiajaloolane, arheoloog ja kartograaf. Karl von Löwis of Menar õppis Stuttgardi Polütehnikumis, oli Riia Polütehnilise Instituudi ja hiljem 1925. aastani Läti Ülikooli eradotsent. Ta on maetud Riia Suurele kalmistule. Tema vend Oskar (1838–1899; läti: Oskars fon Lēviss) oli zooloog, ornitoloog ja kirjanik.